средства в гражданското въздухоплаване в съответствие с Регламент (ЕО) No 216/2008 на Европейския парламент и на Съвета (ОВ L 311, 25.11.2011 г., стр. 1).
 (3) Регламент (ЕС) 2018/395 на Комисията от 13 март 2018 г. за определяне на подробни правила за въздушните операции с аеростати в съответствие с Регламент (ЕО) No 216/2008 на Европейския парламент и на Съвета (ОВ L 71, 14.3.2018 г., стр. 10).
 (4) Регламент за изпълнение (ЕС) 2018/1976 на Комисията от 14 декември 2018 г. за определяне на подробни правила за експлоатацията на планери в съответствие с Регламент (ЕС) 2018/1139 на Европейския парламент и на Съвета (ОВ L 326, 20.12.2018 г., стр. 64).
 (5) Улеснен достъп за пилотите от авиацията с общо предназначение („GA“) до полети съгласно IFR и преглед на изискванията за издаване на свидетелства за летателна правоспособност за аеростати и планери (Становище No 01/2019 A) и B), 19.2.2019 г.), достъпно на: https://www.easa.europa.eu/document-library/opinions
 ПРИЛОЖЕНИЕ I
 Приложение I (Част FCL) към Регламент (ЕС) No 1178/2011 на Комисията се изменя, както следва:
 (1)
 Точка FCL.010 се изменя, както следва:
 а)
 определението на „дирижабъл“ се заменя със следното:
 „„Дирижабъл“ означава силово задвижвано, по-леко от въздуха ВС, с изключение на дирижаблите с горещ въздух, които се считат за аеростати в съответствие с член 2, параграф 7 от Регламент (ЕС) 2018/395 на Комисията.“;
 б)
 определението на „полетно време“ се заменя със следното:
 „„Полетно време“:
 за самолети, туристически мотопланери и ВС, задвижвани от силова установка, означава цялото време от момента, в който ВС започне да се движи, за да изпълни излитане, до момента, в който то спре в края на полета;
 за вертолети означава цялото време от момента, в който започнат да се въртят лопатките на ротора на вертолета, до момента, в който той окончателно спре в края на полета и лопатките на ротора спрат да се движат;
 за дирижабли означава цялото време от момента, в който дирижабълът бива освободен от мачтата, за да изпълни излитане, до момента, в който той спре в края на полета и бива завързан за мачтата.“;
 в)
 определението на „мотопланер“ се заменя със следното:
 „„Мотопланер“ означава планер, оборудван с един или няколко двигателя, който при неработещи двигатели има характеристиките на планер.“;
 г)
 определението на „туристически мотопланер“ се заменя със следното:
 „Освен ако не е посочено друго след процеса на сертифициране в съответствие с приложение I (Част 21) към Регламент (ЕС) No 748/2012, „туристически мотопланер (TMG)“ означава конкретен клас мотопланер, снабден с вграден неприбираем двигател и неприбираемо витло. Той трябва да може да излита и да набира височина, използвайки тягата на двигателя си, в съответствие с неговото ръководство за летателна експлоатация.“;
 д)
 вмъкват се следните определения:
 i)
 „„Полет по маршрут по прибори“ означава фазата на полет по прибори, която започва след приключване на процедура за отлитане по прибори и завършва при започване на процедура за подход съгласно IFR.“; и
 ii)
 „„Полет по ограничен приборен панел“ означава интерпретация на пространствената позиция по резервни прибори след загуба на основните референтни системи за пространствена позиция и курс.“;
 е)
 следните определения се заличават:
 „Клас балон“ и
 „Група балони“;
 (2)
 точка FCL.015 се